
Parlamentul  României

Camera  Deputaţilor
Comisia pentru Sănătate şi Familie

          Bucureşti, 06.03.2001

                                                                                       Nr. 161/XVIII/8
 
A V I Z

asupra proiectului de Lege pentru aprobarea Ordonanţei

de urgenţă a Guvernului nr.12/2001 privind înfiinţarea

Autorităţii Naţionale pentru Protecţia Copilului şi Adopţie


Cu adresa nr.139 din 5 martie 2001, în conformitate cu prevederile art.89 şi 107 din Regulamentul Camerei Deputaţilor, Comisia pentru sănătate şi familie a fost sesizată cu dezbaterea şi avizarea proiectului de Lege pentru aprobarea Ordonanţei de urgenţă a Guvernului nr.12/2001 privind înfiinţarea Autorităţii Naţionale pentru Protecţia Copilului şi Adopţie.


În urma dezbaterilor ce au avut loc în şedinţa din 06.03.2001, Comisia pentru sănătate şi familie a hotărât avizarea favorabilă a proiectului de lege cu următoarele amendamente :

1. La art.7. alin.(3) se propune ca, cifra “15” să se înlocuiască cu cifra “30”.

 Motivare – termenul de 15 zile este insuficient pentru ca persoanele fizice sau juridice  să pună la dispoziţia Autorităţii informaţii şi documente privind aplicarea reglementărilor din    domeniul protecţiei copilului, inclusiv prin adopţie.

2. La art.8. alin.(1) se propune ca, după sintagma “,cu rol consultativ”, să se introducă sintagma “,ai căror membrii nu beneficiază de indemnizaţie de şedinţă,…”
Motivare – membrii Consiliului de coordonare sunt reprezentanţi ai ministerelor şi ai altor organe, funcţii  pentru care sunt remuneraţi.

3. La art.8.alin.(1) se propune ca, sintagma “unor ministere” să se înlocuiască cu sintagma “ai ministerelor implicate în problematica copilului”…
Motivare – pentru o exprimare precisă şi corectă.

